Kaapstad - Die gevreesde slenkdalkoors het na die Wes-Kaap versprei met 'n veearts wat vermoedelik dié virus opgedoen en 14 diere wat reeds gevrek het.
Die provinsiale departement van landbou en gesondheid het Maandag gesê die man het glo dié virus opgedoen terwyl hy 'n nadoodse ondersoek op twee dooie koeie gedoen het.
Kriel het skaap- en veeboere aangeraai om nie hul vee in nat, laagliggende gebiede met 'n groot muskietbevolking te laat wei nie.
"Die gebruik van insekdoders kan oorweeg word vir waardevolle vee. Omdat dit 'n virale siekte is, is geen spesifieke behandeling beskikbaar nie," het Kriel gesê.
Kriel het gesê sy departement het 'n verdere 40 000 dosisse slenkdalkoors-entstof bestel, wat oor die volgende paar weke gebruik gaan word.